Κριός (χείμαρρος)

Ο Κριός είναι χείμαρρος (μικρό ποτάμι) στην Αχαΐα και στον Δήμο Αιγείρας, που πηγάζει από τον Χελμό κοντά στο χωριό Περιθώρι. Συγκεκριμένα πηγάζει από την Ευρωστίνη που αποτελεί παρυφάδα του Χελμού. Έχει μήκος 20,3 χιλιόμετραΥΠΕΚΑ 2012, σελ. 42. 

Στην πορεία του περνά από την αρχαία Φελλόη και τα χωριά Συνεβρό, Όαση, Κασάνεβα και τη Μυκηναϊκή ακρόπολη της αρχαίας Αιγείρας και, αφού διασχίζει όλο τον δήμο, χύνεται στον Κορινθιακό κόλπο κοντά στην Αιγείρα. 

 Ονομασία 
Σύμφωνα με τον Παυσανία οφείλει το όνομά του στον Τιτάνα Κριό.
"ποταμοὶ δὲ ἐκ τῶν ὀρῶν κατέρχονται ὑπὲρ τὴν Πελλήνην, πρὸς μὲν Αἰγείρας καλούμενος Κριός: ἔχειν δὲ αὐτὸν τὸ ὄνομα ἀπὸ Τιτᾶνος Κριοῦ: [12] <*Κριός δὲ> καὶ ἄλλος ὠνόμασται ποταμός, ὃς ἀρχόμενος ἐκ Σιπύλου τοῦ ὄρους ἐς τὸν Ἕρμον κάτεισι. καθότι δὲ Πελληνεῦσιν ὅροι τῆς χώρας πρὸς Σικυωνίους εἰσί, κατὰ τοῦτο ποταμός σφισι Σύθας, ἔσχατος ποταμῶν τῶν Ἀχαϊκῶν, ἐς τὴν Σικυωνίαν ἐκδίδωσι θάλασσαν." Παυσανία, Αχαϊκά. Παλιότερα ονομαζόταν και "Βλωβοκίτικο ποτάμι", από την παλιά ονομασία δηλ. του χωριού Αιγές.

 Παραπομπές 

 Πηγές 

 Υ.Π.Ε.Κ.Α.-Ειδική Γραμματεία Υδάτων, Εφαρμογή Οδηγίας 2007/60/ΕΚ. Προκαταρκτική Αξιολόγηση Κινδύνων Πλημμύρας, Αθήνα 2012. (ηλεκτρονικό έγγραφο)

 Εξωτερικοί σύνδεσμοι 
 Ιστοσελίδα Δήμου Αιγείρας, aigeira.gr

Κατηγορία:Ποταμοί της Αχαΐας
Κατηγορία:Δήμος Αιγείρας
Κατηγορία:Δήμος Αιγιαλείας